title: http://risaleoku.com/oku/osmesnevi/10
article: لمعهلر
  (توركجه رسالهٔ نورڭ يگرمى ايكنجى سوزى ايله عين مئالدهدر)
  ﴿بِسْمِ اللّٰه الرَّحْمٰنِ الرَّحِيمِ﴾
  ﴿اَللّٰه خَالِقُ كُلِّ شَيْءٍ وَ هُوَ عَلٰى كُلِّ شَيْءٍ وَكِيلٌ ٭ لَهُ مَقَالِيدُ السَّمٰوَاتِ وَ الْاَرْضِ ٭ فَسُبْحَانَ الَّذِى بِيَدِهِ مَلَكُوتُ كُلِّ شَيْءٍ ٭ وَ اِنْ مِنْ شَيْءٍ اِلَّا عِنْدَنَا خَزَائِنُهُ ٭ مَا مِنْ دَابَّةٍ اِلَّا هُوَ اٰخِذٌ بِنَاصِيَتِهَا﴾
  أى دائرهِٔ أسبابدن ظهور ايدن ايشلرى، حادثهلرى أسبابه إسناد ايدن غافل، جاهل! مال صاحبى ظن ايتديگڭ أسباب، مال صاحبى دگللردر. أصل مال صاحبى، اونلرڭ آرقهسنده ايش گورن قدرتِ أزليهدر. اونلر، آنجق او قدرتدن گلن حقيقى تأثيرلرى إعلان و نشر ايتمكله موظّفدرلر. ديمك دائرهِٔ أسباب، حكومتڭ قلم دائرهسى حكمندهدر كه، يوقاريدن گلن أمرلرڭ تبليغاتى او دائرهدن ياپيلييور. چونكه عزّت و عظمت پردهيى إقتضا ايدر· توحيد و جلال دخى شركتى ردّ ايدر، تأثيرى أسبابه ويرمييور.
  أوت سلطانِ أزلينڭ مأمورلرى واردر امّا إجراآتجيلرى دگللردر كه، سلطنت و ربوبيتنده اورتاق اولسونلر. آنجق او مأمورلرڭ وظيفهسى دلاّللقدر كه، قدرتڭ إجراآتنى إعلان ايدييورلر. ويا او مأمورلر، ناظر مشاهدلردر كه، گوردكلرى أوامرِ تكوينيهيه قارشى ياپدقلرى إطاعت و إنقياد ايله إستعدادلرينه گوره بر نوع عبادت ياپمش اولورلر. ديمك أسباب، آنجق و آنجق قدرتڭ عزّتنى، ربوبيتڭ حشمتنى إظهار ايچون وضع ايديلمش بر طاقم واسطهلردر. يوقسه، قدرتڭ عجز و إحتياجى ايچون معاونت ايدن يارديمجى دگللردر. بشر سلطانلرينڭ مأمورلرى ايسه· سلطانلرڭ إحتياج و عجزلرينى دفع ايچون تعيينلرينه ضرورت حاصل اولان يارديمجى و اورتاقلريدر. بناءً عليه اللّٰهڭ مأمورلريله إنسانڭ مأمورلرى آراسنده مناسبت يوقدر. يالڭز غافل و جاهل اولانلر حادثهلرده و وقوعاتدهكى حكمتلرى، گوزللكلرى گورهمدكلرندن، جنابِ حقدن شكوا و شكايتلره باشلارلر. ايشته او شكوا و شكايتلرڭ هدفنى دگيشديرمك ايچون أسباب وضع ايديلمشدر. چونكه قصور اونلردن چيقييور، اونلرڭ قابليتسزلگندن ايلرى گلييور. بو سرّه بر مثالِ لطيف صورتنده بر تمثيلِ معنوى روايت ايديلييور كه:
  (توركجه رسالهٔ نورڭ يگرمى ايكنجى سوزى ايله عين مئالدهدر)
  ﴿بِسْمِ اللّٰه الرَّحْمٰنِ الرَّحِيمِ﴾
  ﴿اَللّٰه خَالِقُ كُلِّ شَيْءٍ وَ هُوَ عَلٰى كُلِّ شَيْءٍ وَكِيلٌ ٭ لَهُ مَقَالِيدُ السَّمٰوَاتِ وَ الْاَرْضِ ٭ فَسُبْحَانَ الَّذِى بِيَدِهِ مَلَكُوتُ كُلِّ شَيْءٍ ٭ وَ اِنْ مِنْ شَيْءٍ اِلَّا عِنْدَنَا خَزَائِنُهُ ٭ مَا مِنْ دَابَّةٍ اِلَّا هُوَ اٰخِذٌ بِنَاصِيَتِهَا﴾
  أى دائرهِٔ أسبابدن ظهور ايدن ايشلرى، حادثهلرى أسبابه إسناد ايدن غافل، جاهل! مال صاحبى ظن ايتديگڭ أسباب، مال صاحبى دگللردر. أصل مال صاحبى، اونلرڭ آرقهسنده ايش گورن قدرتِ أزليهدر. اونلر، آنجق او قدرتدن گلن حقيقى تأثيرلرى إعلان و نشر ايتمكله موظّفدرلر. ديمك دائرهِٔ أسباب، حكومتڭ قلم دائرهسى حكمندهدر كه، يوقاريدن گلن أمرلرڭ تبليغاتى او دائرهدن ياپيلييور. چونكه عزّت و عظمت پردهيى إقتضا ايدر· توحيد و جلال دخى شركتى ردّ ايدر، تأثيرى أسبابه ويرمييور.
  أوت سلطانِ أزلينڭ مأمورلرى واردر امّا إجراآتجيلرى دگللردر كه، سلطنت و ربوبيتنده اورتاق اولسونلر. آنجق او مأمورلرڭ وظيفهسى دلاّللقدر كه، قدرتڭ إجراآتنى إعلان ايدييورلر. ويا او مأمورلر، ناظر مشاهدلردر كه، گوردكلرى أوامرِ تكوينيهيه قارشى ياپدقلرى إطاعت و إنقياد ايله إستعدادلرينه گوره بر نوع عبادت ياپمش اولورلر. ديمك أسباب، آنجق و آنجق قدرتڭ عزّتنى، ربوبيتڭ حشمتنى إظهار ايچون وضع ايديلمش بر طاقم واسطهلردر. يوقسه، قدرتڭ عجز و إحتياجى ايچون معاونت ايدن يارديمجى دگللردر. بشر سلطانلرينڭ مأمورلرى ايسه· سلطانلرڭ إحتياج و عجزلرينى دفع ايچون تعيينلرينه ضرورت حاصل اولان يارديمجى و اورتاقلريدر. بناءً عليه اللّٰهڭ مأمورلريله إنسانڭ مأمورلرى آراسنده مناسبت يوقدر. يالڭز غافل و جاهل اولانلر حادثهلرده و وقوعاتدهكى حكمتلرى، گوزللكلرى گورهمدكلرندن، جنابِ حقدن شكوا و شكايتلره باشلارلر. ايشته او شكوا و شكايتلرڭ هدفنى دگيشديرمك ايچون أسباب وضع ايديلمشدر. چونكه قصور اونلردن چيقييور، اونلرڭ قابليتسزلگندن ايلرى گلييور. بو سرّه بر مثالِ لطيف صورتنده بر تمثيلِ معنوى روايت ايديلييور كه: